Главната част от документа се състои в това, че се признават клаузите на договора от Като Камбрези от 1559 г., с който завършват войните между Хабсбурги и Валоа. Всички градове, взети от някоя от страните след това, следва да бъдат върнати. Това означава, че французите получават обратно Кале и няколко малки крепости в Пикардия и Бретан, а испанците получават Камбре. Фелипе признава Анри ІV за френски крал и обещава да прекрати всякаква подкрепа за останките от католическата съпротива. На Елизабет І и нидерландците е дадена възможност, ако искат да се присъединят към договора. Съюзникът на Фелипе ІІ - савойският херцог също отказва да подкрепи договора и продължава войната до 1601 г., когато сключва друг договор в Лион.